hu hu hu en hu hu sk hu hu hu hu hu hu hu en hu hu hu hu hu hu hu hu hu hu hu hu ca en en hu hu hu hu hu hu hu hu hu hu hu
Nyaralás alatt hogyan tudhatjuk biztonságban a házunkat? | Kanizsa Infó
Életmód | Hírek | Otthon
Igazi védelmet csak az okoseszközök nyújtanak
A legtöbb magyar család augusztusban vág neki az akár többhetes nyári vakációnak, gyakran felügyelet nélkül hagyva a házat. Nem csoda hát, hogy ebben az időszakban aktívak a besurranó tolvajok is. Szerencsére az okoseszközöknek hála ma már minimálisra csökkenthetjük az illetéktelen behatolás esélyeit.
Vajon hogyan védekezhetünk hatékonyan a betörők ellen? A kérdés joggal merülhet fel, ha nyaralni indulunk, és egy időre őrizetlenül hagyjuk a házunkat.
Magától értetődő, hogy ilyenkor tanácsos az értékeinket elrejteni, nehogy szemet szúrjanak a betolakodóknak, ahogyan az sem árt, ha egy szomszéd időről időre ránéz az ingatlanra. Ilyenkor érdemes kiüríteni a postaládánkat is, hiszen a gyorsan halmozódó reklámanyagok árulkodnak róla, hogy egy ideje már nem vagyunk itthon – emeli ki Csalami János, az Elektronika Vonala vagyonvédelem alapítója, biztonságtechnikai szakértő.
“Manapság a rablók már ritkán törik be az ablaküveget, hiszen az nagy zajjal járna. A nyílászárók hatástalanítása ezzel szemben zajmentes. Jellemző, hogy a műanyag nyílászárók, így például a teraszablak zárszerkezetét olvasztják ki hátul, így ki tudják nyitni. Az egy ponton záródó ajtók végképp nem jelentenek kihívást nekik, pajszerral könnyen felfeszítik őket” – figyelmeztet a szakértő.
Sok esetben előfordul az is, hogy az ugató kutyát kiengedik vagy kizárják a házból, rosszabb esetben altatót vagy mérget adnak a házikedvencnek – ami érzelmi szempontból mindennél nagyobb veszteség lehet a tulajdonosok számára.
Hogyan érdemes tehát védekezni a betörők ellen?
“Az alkalomszülte betörők jellemzően oda mennek, ahol se riasztó, se kamera, se egy ‘távfelügyelettel védett ingatlan’ tábla. Manapság ezek bírnak tényleges elrettentő erővel a betörőkkel szemben” – mondja a szakértő.
Szerencsére ma már vannak olyan okosotthon-megoldások, amelyekkel a redőnyt akár távvezérelve is fel -és le lehet húzni, és a külső udvarvilágítás is időzíthető. Ezzel sokat tehetünk azért, hogy olyan hatást keltsünk, mintha folyamatos lenne az emberi jelenlét a ház körül.
Az ideális megoldás ugyanakkor a riasztórendszer és a biztonsági kamera használata, aminek hála azonnal értesülünk bármilyen illetéktelen behatolóról. Ha pedig a társfelügyeleti szolgáltatással is élünk, akkor az intézkedő járőr azonnal ki is tud menni a helyszínre, ha valami gyanúsat észlel a ház körül, míg az internetkapcsolattal magunk is rápillanthatunk a kamerákra mobil applikáción keresztül.
“A távfelügyelet a leghasznosabb segítség, hiszen nekik a riasztástól számított 15 percen belül a helyszínen kell lenniük, és ellenőrizniük kell, mi volt a riasztás oka. Sőt, már lehet kérni jelenléti járőrözést is, ebben az esetben naponta akár többször is kimehet a járőr az adott területre” – zárja Csalami János.
Fotók (forrás: Elektronika Vonala)
Click to share on Twitter (Opens in new window)
Click to share on Facebook (Opens in new window)
Így előzhetjük meg hideg-szeles időben az ekcémás tüneteket
okt 5, 2022 | Életmód, Hírek, Szépség és divat
A kézfertőtlenítők hosszú távon kikészítik a bőrt Télen az időjárási viszonyok miatt szárazabb a bőr, így hajlamosabb az ekcémás reakciókra is. Dr. Almádi...
okt 5, 2022 | Ajánló, Hírek, Kiemelt
Szeretettel meghívjuk Önöket 2022. október 8-án (szombat) 18 órára,  Zsóri Péter "Recept a boldogsághoz" című előadására.
Már nincs messze, hogy kriptovalutában kapjuk a jutalompontokat
okt 5, 2022 | Életmód, Érdekességek, Hírek, Pénzvilág
Webshopokon és határokon átnyúló hűségprogramot tervez egy magyar csapat A kereskedelem régóta jól bevált marketingeszközei a vásárlások után járó...
Elegant Themes által tervezett | Powered by WordPress